Menings oor sleep-vermoens van Nissan d/c 2.5 tdi - Forum Topic
Total Views: 82 268 107
Forums / 8. Towing Advice / Menings oor sleep-vermoens van Nissan d/c 2.5 tdi
views: 4 973 166
25 May 2017 @ 15:32:39 pm
Ek het in my bakkie se enjin gekyk waar die GVM moet wees, maar daar is nie n plaatjie op nie. Volgens Nissan se handleiding beveel hulle aan dat jy nie meer as 1450 kg sleep nie. Is dit volgens wet of is dit slegs Nissan se aanbeveling? Is daar iemand wat weet wat wettig met hierdie voertuig gesleep mag word?
25 May 2017 @ 17:19:29 pm
Hi Riaan, jou bakkie se GVM is 2730kg. Sy Tare is 1725. Dit alles volgens 'n boekie wat ek destyds by Nissan gekry het. Jy mag dus volgens wet 1725kg sleep. Die boekie sê egter die maks sleepgewig met "overrun" remme is 1400kg. Terloops, is jy tevrede met die oortreksels?
25 May 2017 @ 17:50:27 pm
Dankie, ja. Hulle pas 100%. Ek sien op Nissan se towbar dui hulle ook 1450 kg as maksimum gewig aan. Is dit net n aanduiding en sou jy reken ek kan dit oorskry? 1450 kg is volgens my baie min vir die voertuig.
25 May 2017 @ 18:43:12 pm
Riaan jou sleep voertuig se sleep gewig spec is gemiddeld. Van vorige model tippers kon 4x2's net 950kg trek en 4x4's net 1100kg.
Ek sal voorstel dat mens maar by die spesifikasies hou veral vir versekering doeleindes.
25 May 2017 @ 20:20:58 pm
Die tarra gewig op jou lisensieskyfie dui aan wat jy wettig mag sleep. Jy mag tot op daardie gewig sleep.
Nissan sê weer wat die voertuig kan sleep. As jy Nissan se aanbeveling oorskry, is jy op jou eie met waarborgeise as die ratkas byvoorbeeld oppak.
Indien 'n versekeraar van die tipe is wat eerder eise weier as goedkeur, kan hulle of geslepe regslui natuurlik probeer aanvoer jy was nalatig as jy iets swaarder sleep as wat Nissan aanbeveel. Die argument sal iets wees soos jy weet mos Nissan beveel aan dat jy nie meer as 1450 kg sleep nie. Dan weet jy mos die remme, veringstelsel of wat ook al kon nie die gewig wat swaarder is as 1450 kg hanteer nie. Dit is nie te sê so argument gaan slaag nie, maar is dit die stres werd?
As goederevoertuig moet jy ook op die voertuigplaatjie gaan kyk wat is die GCM (Gross combination mass). Die voertuig tesame met die vrag en sleepding mag nie daardie gewig oorskry nie. Dit kan dalk die beperkende faktor wees wat maak dat Nissan jou tot 1450 kg beperk.
26 May 2017 @ 03:45:09 am
Wel, daar gaan nou net n paar planne by die venster uit. Ek het gekyk na die Gecko en xplorer, beide sowat 1600 kg.
26 May 2017 @ 13:24:33 pm
Koop vir jou n ander voertuig. Probleem opgelos.
26 May 2017 @ 15:44:43 pm
Ongelukkig nie n opsie op hierdie stadium nie, het nou net gekoop.